Diari Oficial de la Generalitat Valenciana


Sumari del DOGV 5116, del 18-10-2005 (2005/11407)

Juí verbal de desnonament per falta de pagament número 605/2005. Cèdula de notificació.
---------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11697


Organisme emissor
:   Jutjat de Primera Instància Número 10 de València

Tipus de document
:   Anunci

Juí verbal de desnonament per falta de pagament número 605/2005. Cèdula de notificació. [2005/Q11040]
  
Procediment: juí verbal (desnonament per falta de pagament) 605/2005
  
Demandant: Palbox Inmuebles, SL
  
Procurador: Juan Francisco Gozálvez Benavente
  
Demandat: Gardina Inmuebles, SL
  
José Ramón González Ordóñez, secretari judicial del Jutjat de Primera Instància número 10 de València, fa saber:
  
Que en este jutjat se seguix el procediment juí verbal (desnonament per falta de pagament) 605/2005, a instàncies de Palbox Inmuebles, SL, contra Gardina Inmuebles, SL, en què s'ha dictat sentència, que té l'encapçalament i la decisió que, literalment, diu així:
  
«Sentència
  
València, 20 de setembre de 2005
  
Juan Carlos Artero Mora, magistrat jutge del Jutjat de Primera Instància número 10 de València, ha vist i examinat les actuacions de juí verbal (desnonament per falta de pagament) número 605/2005, promogudes pel procurador Juan Francisco Gonzálvez Benavente, en nom i representació de Palbox Inmuebles, SL, contra Gardina Inmuebles, SL, declarat en rebel·lia en les presents actuacions; aquell com a actor i este com a demandat, dicta la resolució següent.
  
Decisió
  
Que amb l'estimació de la demanda interposada per Palbox Inmuebles, SL, representat processalment pel procurador dels tribunals Juan Francisco Gozálvez Benavente, contra Gardina Inmuebles, SL:
  
1. Declare resolt el contracte d'arrendament subscrit entre les parts i que fa referència al local-habitatge litigiós, situat a València, carrer de Pascual y Genís, número 20, planta 4a, i plaça d'aparcament número 10, al primer soterrani de l'edifici.
  
2. Condemne a l'esmentat demandat a deixar lliure, vacu, expedit i a disposició de la part actora l'esmentat immoble, amb l'advertència que si no ho fa voluntàriament, es procedirà al llançament el dia i hora indicats en la interlocutòria d'admissió de la demanda (ço és el 30 novembre de 2005, a les 09.15 hores), si així ho demana la part actora.
  
3. Condemne la part demandada al pagament de les costes processals causades.
  
Notifiqueu esta sentència a les persones interessades, en compliment de l'establit en l'apartat 4t de l'article 248 de la LOPJ, i feu-los saber que esta sentència no és ferma, i que és susceptible de recurs d'apel·lació que cal preparar davant este jutjat en el termini de cinc dies, comptadors des del sendemà de la notificació de la present. L'escrit que prepara el recurs s'ha de limitar a citar la resolució apel·lada i manifestar-ne voluntat de recórrer amb expressió dels pronunciaments que impugna, així com manifestar i acreditar per escrit tindre pagades les rendes vençudes, d'acord amb el que disposen els articles 457 i 449.1 de la nova Llei d'Enjudiciament Civil.
  
Per a la notificació a l'entitat demandada lliureu el corresponent edicte perquè es publique.
  
Que el secretari expedisca un testimoniatge de la present resolució, el qual s'unirà a les actuacions en què es va dictar, i porte l'original al llibre de sentències (d'acord amb l'establit en l'article 265 de la LOPJ).
  
Esta és la meua sentència, jutjat en primera instància, que pronuncie, mane i firme».
  
El que s'ha dit anteriorment concorda bé i fidelment amb l'original al qual em remet i, perquè conste, i perquè es publique en i perquè valga de notificació a l'entitat demandada, expedisc i lliure el present edicte.